Tárgy: Tájékoztató a lejárt határidejű határozatokról, beszámoló a két testületi ülés között eltelt időszakról

Melléklet: -



**E L Ő T E R J E S Z T É S**

**HARKÁNY VÁROS ÖNKORMÁNYZATA**

**KÉPVISELŐ-TESTÜLETÉNEK**

**2025. október 21-i RENDES ÜLÉSÉRE**

**1.) Napirendi pont**

|  |  |
| --- | --- |
| ELŐTERJESZTŐ: | Bacsáné Dr. Kajdity Petra, jegyző  Baksai Endre Tamás  polgármester |
| AZ ELŐTERJESZTÉST KÉSZÍTETTE: | Bacsáné Dr. Kajdity Petra  jegyző |
| VÉLEMÉNYEZÉSRE MEGKAPTA:   * Pénzügyi, Városfejlesztési, Kulturális és Idegenforgalmi Bizottság * Jogi és Szociális Bizottság * Egyéb szervezet | - |
| MEGTÁRGYALTA: | - |
| AZ ÜGYBEN KORÁBBAN HOZOTT HATÁROZAT/HATÁLYOS RENDELET: | - |
| SZÜKSÉGES DÖNTÉS:  HATÁROZAT/RENDELET | határozat |
| SZÜKSÉGES TÖBBSÉG: | Egyszerű többség |
| TERJEDELEM:  MELLÉKLET: | 6 oldal beszámoló |
| TÖRVÉNYESSÉGI VÉLEMÉNYEZÉSRE BEMUTATVA: |  |
| POLGÁRMESTER LÁTTA: |  |

**ELŐTERJESZTÉS: Harkány Város Önkormányzat Képviselő-testületének 2025. október 21. napján tartandó rendes ülésére**

**ELŐTERJESZTÉS CÍME:** **Tájékoztató a lejárt határidejű határozatokról, beszámoló az utolsó rendes testületi ülés óta eltelt időszakról**

**ELŐTERJESZTŐ: Baksai Endre Tamás, polgármester, Bacsáné Dr. Kajdity Petra jegyző**

**ELŐTERJESZTÉST KÉSZÍTETTE: Bacsáné Dr. Kajdity Petra jegyző**

**Tisztelt Képviselő-testület!**

Harkány Város Önkormányzat Képviselő-testületének az utolsó rendes ülése 2025. szeptember 19. napján volt, amelyen az alábbi, **lejárt határidejű határozatok** születtek:

**111/2025.(IX.19.) sz. Önkormányzati hat.:**

*Döntés Harkány, belterületi önkormányzati ingatlanok értékesítésének tárgyában*

1. A Képviselő-testület a tárgyi előterjesztésben és a jelen határozati javaslat 2. pontja alatt felsorolt belterületi önkormányzati tulajdonú ingatlanokat értékesítésre kijelöli. Az önkormányzat hatályos vagyonrendeletének megfelelően felkéri a hivatalt az értékesítési eljárás lefolytatására.
2. Harkány Város Önkormányzat Képviselő-testülete az ingatlanok induló vételárát az ingatlanforgalmi értékbecslésnek megfelelően az alábbiak szerinti összegekben határozza meg.
   1. *244/4. hrsz; Harkány, Petőfi S. u. beépítetlen terület, 795 m2 területnagysággal.*

Az ingatlan induló vételára az értékbecslés alapján: 3.510.000,-Ft + 27% ÁFA = 4.457.700,-Ft

* 1. *244/8. hrsz; Harkány, Szent I. u. beépítetlen terület, 1046 m2 területnagysággal.*

Az ingatlan induló vételára az értékbecslés alapján: 4.900.000,-Ft + 27% ÁFA = 6.223.000,-Ft

* 1. *244/10. hrsz; Harkány, Szent I. u. beépítetlen terület, 1120 m2 területnagysággal.*

Az ingatlan induló vételára az értékbecslés alapján: 5.240.000,-Ft + 27% ÁFA = 6.654.800,-Ft

* 1. *2039. hrsz; Harkány, Homok u. beépítetlen terület, 308 m2 területnagysággal.*

Az ingatlan induló vételára az értékbecslés alapján: 1.150.000,-Ft + 27% ÁFA = 1.460.500,-Ft

* 1. *2040. hrsz; Harkány, Homok u. beépítetlen terület, 308 m2 területnagysággal.*

Az ingatlan induló vételára az értékbecslés alapján: 1.140.000,-Ft + 27% ÁFA = 1.447.800,-Ft

* 1. *2525/6. hrsz; Harkány, Kossuth L. u. beépítetlen terület, 972 m2 területnagysággal.*

Az ingatlan induló vételára az értékbecslés alapján: 4.690.000,-Ft + 27% ÁFA = 5.956.300,-Ft

* 1. *2544/1. hrsz; Harkány, Kossuth L. u. beépítetlen terület, 786 m2 területnagysággal.*

Az ingatlan induló vételára az értékbecslés alapján: 3.750.000,-Ft + 27% ÁFA = 4.762.500,-Ft

* 1. *2545/1. hrsz; Harkány, Kossuth L. u. beépítetlen terület, 819 m2 területnagysággal.*

Az ingatlan induló vételára az értékbecslés alapján: 3.910.000,-Ft + 27% ÁFA = 4.965.700,-Ft

1. A Képviselő-testület felhatalmazza a polgármestert az eredményes liciteljárást követően az ingatlanok adásvételi szerződésének aláírására.

Határidő: azonnal

Felelős: városüzemeltetési ov., jegyző

*A liciteljárás minden érintett ingatlan tekintetében 2025. október 2. napján lefolytatásra került. A harkányi 244/4 hrsz, Harkány, Petőfi Sándor utcai beépítetlen terület, a harkányi 244/8 hrsz, Harkány, Szent István utcai beépítetlen terület, valamint a harkányi 244/10 hrsz, Harkány, Szent István utcai beépítetlen területek tekintetében eredményesen zárult a liciteljárás, a három telek értékesítésre került.*

**112/2025.(IX.19.) sz. Önkormányzati hat.:**

*Döntés a Harkány 0324 hrsz-ú árkot érintő telekalakítással kapcsolatban*

1. A Képviselő-testület megtárgyalta a tárgyi előterjesztést és az önkormányzat tulajdonában lévő Harkány 0324 hrsz-ú árkot érintő – az előterjesztés mellékletét képező – megosztási vázrajz szerinti telekalakításhoz hozzájárulását adja, tekintettel arra, hogy az érintett szakaszon megszűnt az árok.
2. A Képviselő-testület felkéri a Jegyzőt, hogy készítse elő a vagyonrendelet módosítását a tekintetben, hogy a leosztásra kerülő ingatlanrész a forgalomképes vagyoni körbe kerülhessen.
3. A Képviselő-testület felkéri a Hivatalt, hogy az értékesítéshez szükséges forgalmi értékbecslést rendelje meg. A forgalmi érték ismeretében a testület külön döntést hoz az értékesítésről.
4. A Képviselő-testület felhatalmazza a polgármestert az eljárás során a telekalakítással kapcsolatos vázrajz aláírására.

Határidő: azonnal

Felelős: beruházási és üzemeltetési mérnök, jegyző

*A kérelmező a döntésről értesítve lett, a telekalakítási eljárás kérelem a Földhivatalba beadásra került.*

**113/2025.(IX.19.) sz. Önkormányzati hat.:**

*Döntés a Harkány, Ady E. u. 33-35. számú ingatlanok kertvégeit érintő telekalakítással kapcsolatban*

1. A Képviselő-testület megtárgyalta a tárgyi előterjesztést és az önkormányzat érvényben lévő rendezési tervében szereplő Harkány, Ady E. utcai kertvégekből összeálló Lk-6-os övezeti besorolású fejlesztési terület kialakítása érdekében élni kíván a Molnár Péter tulajdonában lévő – előterjesztéshez csatolt telekalakítással kialakuló – 174 m2-es terület vételével. Az ingatlanrész egyúttal beolvad az önkormányzat tulajdonában lévő beépítetlen területbe. Így kialakul a 604 hrsz-ú beépítetlen terület, valamint a 603/3 hrsz-ú köztér.
2. A Képviselő-testület elfogadja a Régert József ingatlanforgalmi értékbecslő által kialakított nettó 2400,-Ft/m2-es forgalmi értéket a Harkány, Ady E. u-i kertvégek forgalmi értékének, és ezt a vételi árat ajánlja fel eladónak (174 m2 = nettó 417.600.,-Ft).
3. A Képviselő-testület felkéri a Jegyzőt, hogy készíttesse elő az adásvételi szerződést, melynek aláírására egyúttal felhatalmazza a polgármestert.

Határidő: azonnal

Felelős: beruházási és üzemeltetési mérnök, jegyző

*Az adásvételi szerződés előkészítése folyamatban van.*

**114/2025.(IX.19.) sz. Önkormányzati hat.:**

*Településrendezési szerződés előkészítése az AS HARKA Kft. ügyében*

Harkány Város Önkormányzat Képviselő-testülete megtárgyalta a „Településrendezési szerződés előkészítése az AS HARKA KFT. ügyében” tárgyú napirendi pontot, és az alábbi határozatot hozta:

1. Harkány Város Önkormányzat Képviselő-testülete akként határoz, hogy Harkány Város Önkormányzata Helyi Építési Szabályzatról szóló 10/2018. (V. 25.) önkormányzati rendeletének (a továbbiakban: HÉSZ) felülvizsgálata kapcsán a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII.15.) Korm. rendelet előírásai alapján jóváhagyja az Albrecht Ferenc önkormányzati főépítész által a HÉSZ felülvizsgálata vonatkozásában 2025. szeptember 11-én készített főépítészi feljegyzést a tervanyagának kidolgozása, valamint a telepítési tanulmányterv és a településrendezési szerződés vonatkozásában.
2. Harkány Város Önkormányzat Képviselő-testülete felhatalmazza a város Polgármesterét arra, hogy az ügyben szükséges tárgyalásokat és egyeztetések folytassa le, valamint a településrendezési szerződést kösse meg.

Határidő: azonnal

Felelős: főépítész

*A tervezési szerződések minden fél részéről 2025.09.23. napján aláírásra kerültek. A következő ülésre elkészítésre kerül az egyeztetési anyag.*

**115/2025.(IX.19.) sz. Önkormányzati hat.:**

*Munkamegosztási megállapodások jóváhagyásáról*

1) Harkány Város Önkormányzat képviselő-testülete a munkamegosztási megállapodások elfogadásáról a gazdasági szervezettel nem rendelkező költségvetési szervekkel szóló, 45/2020. (III. 13.) számú képviselő testületi határozatát visszavonja.

2) A képviselő-testület, mint a Harkányi Polgármesteri Hivatal, valamint a Kiss József Könyvtár, Művelődési Ház és Sportcsarnok irányító szerve a Harkányi Polgármesteri Hivatal, mint gazdasági szervezet és a Kiss József Könyvtár, Művelődési Ház és Sportcsarnok közötti munkamegosztási megállapodást a melléklet szerinti tartalommal jóváhagyja.

3) A képviselő-testület, mint a Harkányi Polgármesteri Hivatal irányító szerve a Harkányi Polgármesteri Hivatal, mint gazdasági szervezet és a Harkányi Óvoda, Bölcsőde, Mini bölcsőde és Konyha közötti munkamegosztási megállapodást a melléklet szerinti tartalommal jóváhagyja.

4) A képviselő-testület felkéri a jegyzőt és az intézményvezetőt, hogy a munkamegosztási megállapodás aláírása iránt intézkedjenek. A képviselő-testület felkéri továbbá a jegyzőt, hogy a Harkányi Körzeti Óvodai társulás társulási tanácsa elé a munkamegosztási megállapodást jóváhagyás céljából terjessze be.

Határidő: azonnal

Felelős: jegyző, intézményvezető

*A munkamegosztási megállapodások mindkét intézmény részéről aláírásra kerültek.*

**119/2025.(IX.19.) sz. Önkormányzati hat.:**

*iskolai felvételi körzetek meghatározásával kapcsolatos véleményről*

Harkány Város Önkormányzatának Képviselő-testülete a nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet 24. §-ának (1) bekezdése alapján nyilatkozza, hogy a 2026/2027-es tanévre vonatkozóan a jelenlegi iskolai felvételi körzethatárokhoz képest módosító javaslata nincs. Nyilatkozza, hogy a jegyző nyilvántartásában szereplő, a településen lakóhellyel, ennek hiányában tartózkodási hellyel rendelkező hátrányos helyzetű, általános iskolába járó gyermekek létszáma 3 fő, mindannyian a Kitaibel Pál Általános Iskola és Alapfokú Művészeti Iskola tanulói. Véleményéről tájékoztatja a Mohácsi Tankerületi Központot.

Felelős: jegyző

Határidő: 2025. október 15.

*A határozat kivonat a Mohácsi Tankerület részére megküldésre került.*

**120/2025.(IX.19.) sz. Önkormányzati hat.:**

*Használati megállapodás megkötése a Harkányi Gyógyfürdő Zrt.-vel a napelemes kiserőmű létesítésével kapcsolatban*

1) Harkány Város Önkormányzatának Képviselő-testülete a Harkányi Gyógyfürdő Zrt. (a továbbiakban: HGYF Zrt.) által a „Napelemes rendszer telepítése a HGYF Zrt. energetikai fejlesztése keretében című” TOP\_PLUSZ-2.1.1-21 azonosító számú felhívásra benyújtott pályázat keretében megvalósított napelemes kiserőműre tekintettel a Harkány Város Önkormányzatának tulajdonában álló Harkány Belterület 2521/2, 2489, 2500/1, 2504, 2508/2, 2509, 2513, 2517, 2518, 2522 helyrajzi szám alatt található ingatlanokra vonatkozó, HGYF Zrt.-vel kötendő használati megállapodást a melléklet szerinti tartalommal jóváhagyja.

2) A képviselő-testület felhatalmazza a polgármestert a használati megállapodás, valamint az esetlegesen szükséges egyéb dokumentumok aláírására.

Határidő: azonnal

Felelős: polgármester

*A használati megállapodás 2025.09.22. napján aláírásra került.*

**Beszámoló a két testületi ülés között eltelt időszakról:**

* *A Harkány, Siklósi úton újonnan létesült gyalogátkelőhely tekintetében a Generali Biztonságért Alapítványhoz beadott okos zebra pályázat pozitív elbírálásban részesült, az elnyert pályázat bruttó 4.287.860 Ft, melyben 50 %-a önerő vállalása szükséges. Tekintettel arra, hogy a vagyonrendelet alapján 10.000.000,- Ft értékhatár alatti kötelezettségvállalás polgármesteri hatáskörbe tartozik, külön képviselő-testületi döntés nem szükséges az önerő vállalásáról. A kivitelezésre vonatkozó szerződés aláírásra került.*
* *Vállalkozási szerződés került aláírásra Király Árpád egyéni vállalkozóval, nettó 300.000.- Ft összegben a Sportcsarnok épület tetőjavítása tekintetében a beázások elkerülése miatt.*
* *Vállalkozási szerződés került aláírásra a Mehring és Társa Kft.-vel, beszerzési eljárás lefolytatása végeredményeként, bruttó 3.213.100.- Ft összegben a Harkány, belterületi utak (Buzogány, Muskátli, Berek utcák és a Liszt Ferenc tér) kátyúzásának kivitelezési munkáira.*

Kérem a T. Képviselő-testületet az alábbi határozati javaslat elfogadására!

**…./2025.(X.21.) sz. Önkormányzati hat.:**

*Beszámoló a lejárt határidejű határozatokról és a két ülés között eltelt időszakról*

Harkány Város Önkormányzat Képviselő-testülete a lejárt határidejű határozatokról és a két ülés közt eltelt időszakról szóló beszámolót az előterjesztés szerinti tartalommal elfogadja.

Határidő: Azonnal

Felelős: Polgármester, jegyző

Harkány, 2025.10.16.

Tisztelettel: Bacsáné Dr. Kajdity Petra s.k.

jegyző