Tárgy: Döntés rendezvényszervezés szerződés megkötéséről a „Helyi humán fejlesztések” c. projektben

Melléklet: Szakmai állásfoglalás, 4 db ajánlat



**E L Ő T E R J E S Z T É S**

**HARKÁNY VÁROS ÖNKORMÁNYZATA**

**KÉPVISELŐ-TESTÜLETÉNEK**

**2025. október 21. napi RENDES ÜLÉSÉRE**

**11.) Napirendi pont**

|  |  |
| --- | --- |
| ELŐTERJESZTŐ: | Bacsáné Dr. Kajdity Petra, jegyző |
| AZ ELŐTERJESZTÉST KÉSZÍTETTE: | Pirisi Valéria, projekt szakmai vezető |
| VÉLEMÉNYEZÉSRE MEGKAPTA: | **-** |
| MEGTÁRGYALTA: | - |
| AZ ÜGYBEN KORÁBBAN HOZOTT HATÁROZAT/HATÁLYOS RENDELET: |  |
| SZÜKSÉGES DÖNTÉS:  HATÁROZAT/RENDELET | Határozat |
| SZÜKSÉGES TÖBBSÉG: | Egyszerű többség |
| TERJEDELEM:  MELLÉKLET: | 4 oldal előterjesztés  Szakmai állásfoglalás,  4 db ajánlat |
| TÖRVÉNYESSÉGI VÉLEMÉNYEZÉSRE BEMUTATVA: |  |
| POLGÁRMESTER LÁTTA: |  |

**ELŐTERJESZTÉS: Harkány Város Önkormányzata 2025 október 21. napján tartandó képviselő-testületi ülésére.**

**ELŐTERJESZTÉS CÍME: Döntés rendezvényszervezés szerződés megkötéséről a „Helyi humán fejlesztések” c. projektben**

**ELŐTERJESZTŐ: Bacsáné Dr. Kajdity Petra, jegyző**

**ELŐTERJESZTÉST KÉSZÍTETTE: Pirisi Valéria, projekt szakmai vezető**

**Tisztelt Képviselő-testület!**

Harkány Város Önkormányzata TOP\_PLUSZ-3.1.3-23-BA1-2024-00003 azonosítószámú, "Helyi humán fejlesztések - „Sokszínű” Harkány - a mi városunk" című projektjének Támogatói Szerződése 2025.08.28-án hatályba lépett.

A projekt keretében 4 fő tevékenység valósul meg:

a) Szociális alapszolgáltatásokhoz és gyermekjóléti alapellátásokhoz kapcsolódó szemléletformálás

b) Közösségi programok a hátrányos helyzetű csoportokat érintően a társadalmi befogadás, társadalmi kohézió és identitás, munkaerő-piaci kompetenciák, együttműködés erősítésére

c) Szolgáltatásokhoz való hozzáférés javítása, összehangolása

d) Egészségfejlesztés és egészségügyi prevenciós programok szervezése, a programokra való eljutás segítése

A tevékenységek megvalósításához rendezvényszervezési feladatok ellátására szükséges szerződést kötni. Az elnyert támogatás műszaki tartalmának meghatározását, továbbá a beszerzési tárgyak beazonosítását követően, a tervezett beszerzés(ek) becsült értékének minél pontosabb meghatározása érekében indikatív beszerzési eljárás lefolytatására került sor, a Kbt. 28. § (1) bekezdés a) pontjában biztosított lehetőségre figyelemmel.

Az Önkormányzat a – projekt szakmai tartalmához igazodva – a végleges beszerzés keretében szolgáltatási keretszerződést kíván megkötni, és a tervezett keretösszeg erejéig 9 féle fixen meghatározott, továbbá 2 db opciósan megvalósítandó rendezvény szervezésére kért indikatív ajánlatot:

A beérkezett árajánlatok száma 4 db, ajánlati összeg (nettó):

|  |  |
| --- | --- |
| 1. Múzeum-Várkert Kft. | 80 960 000 Ft |
| 1. SKconsulting Kft. | 115 680 000 Ft |
| 1. Nagy Zoltán ev. | 90 140 000 Ft |
| 1. Kiss József Könyvtár, Művelődési Ház és Sportcsarnok | 70 000 000 Ft |

Az ajánlati árak számtani átlaga nettó Ft-ban: 89 195 000 Ft.

A támogatási szerződés alapján a rendezvényszervezési szolgáltatás megvalósítására rendelkezésre álló nettó összeg 82 470 920 Ft, amely összeg a rendelkezésre álló fedezetnek tekinthető, és amely megfelel a projekt ”Szakmai tevékenységekhez kapcsolódó szolgáltatások költségei” költségvetési soron szereplő keretösszegnek.

Az Önkormányzat az előzőekben bemutatott indikatív beszerzési eljárás keretében indikatív ajánlattételi felhívást küldött a Kiss József Könyvtár, Művelődési Ház és Sportcsarnok (7815 Harkány, Kossuth Lajos utca 2/A.) (a továbbiakban Gazdasági szereplő) részére is, az fent említett szereplőknek történő megküldéssel egyidejűleg.

Az Önkormányzat a fenti cselekményt azon indokra figyelemmel eszközölte, mert tudatában volt annak a ténynek, hogy a nevezett intézmény úgynevezett „in-house” szervezetnek minősülhet, és bizonyos esetekben az ajánlatkérő szervek versenyt biztosító eljárás nélkül teljesíthetik feladataikat, illetve elégíthetik ki beszerzési igényeiket. Erre való tekintettel - az indikatív ajánlatkérés eredményétől függően- adott esetben közbeszerzés keretében megvalósítandó beszerzés egy „in-house” szerződéssel kiváltható.

Megállapításra került, hogy a Gazdasági szereplő strukturális függésben van az Önkormányzattal a 18/1996. (III. 26.) számú alapító határozatban foglaltak szerint. Az Önkormányzat a Gazdasági szereplő felett a saját szervezeti egységei felettihez hasonló kontrollt gyakorol, döntő befolyással rendelkezik annak stratégiai céljai meghatározásában és működésével kapcsolatos jelentős döntéseinek meghozatalában. Emellett a Gazdasági szereplő jogi személy tevékenységének túlnyomó részét az Önkormányzat számára végzi. Továbbá, megerősítést nyert az is, hogy a Gazdasági szereplő éves nettó árbevételének több mint 80%-a kontrollt gyakorló ajánlatkérőtől, azaz az Önkormányzattól származik.

Az ajánlattételi dokumentáció mellékleteként kibocsátott „1. sz. melléklet\_Műszaki leírás és Ártáblázat” elnevezésű táblázat a Gazdasági szereplő részére kibővített tartalommal került megküldése, mely lehetőséget biztosított arra, hogy a Gazdasági szereplő – különleges jogi helyzetére való tekintettel – önköltség számítást is bemutathasson az ajánlatában.

A beérkezett ajánlatok bírálata során megállapításra került, hogy a nevezett gazdasági szereplők a megjelölt ajánlattételi határidőig teljes körű, hiánytalan, reális és piaci ajánlatott tettek.

Összeségében megállapítható, hogy a tervezett beszerzés „in-house” szerződés keretében teljesíthető a Kiss József Könyvtár, Művelődési Ház és Sportcsarnok Gazdasági szereplő igénybevételével, tekintettel arra, hogy a Kbt. 9. § (1) bekezdés h) pontja szerinti kivételi körben meghatározott konjunktív feltételek együttesen teljesülnek, így az Önkormányzat (döntése szerint) mentesül(het) a közbeszerzési eljárás lefolytatásának kötelezettsége alól.

Mindezeket figyelembe véve, a fentiek alapján kérem a T. Képviselő-testületet, hogy a megvalósítás érdekében az alábbi határozati javaslatokat elfogadni szíveskedjenek!

**Határozati javaslat**

*Döntés rendezvényszervezés szerződés megkötéséről a*

*„Helyi humán fejlesztések” c. projektben*

Harkány Város Önkormányzata Képviselő-testülete úgy határoz, hogy a Harkány Város Önkormányzata által elnyert TOP\_PLUSZ-3.1.3-23-BA1-2024-00003 azonosítószámú, "Helyi humán fejlesztések - „Sokszínű” Harkány - a mi városunk" című projektjének megvalósításához rendezvényszervezési tevékenységek ellátására in-house szerződést köt a beszerzési eljárás eredményeként a legkedvezőbb ajánlatot tevő Kiss József Könyvtár, Művelődési Ház és Sportcsarnokkal.

A Képviselő-testület felkéri a jegyzőt, hogy a határozat végrehajtásához szükséges intézkedéseket megtegye.

Határidő: azonnal

Felelős: polgármester, jegyző

Harkány, 2025.10.15.

Bacsáné Dr. Kajdity Petra

jegyző s.k.