Tárgy: Harkány Város Önkormányzat 2025. évi költségvetésének II. módosítása

Melléklet: rendelet tervezet



**E L Ő T E R J E S Z T É S**

**HARKÁNY VÁROS ÖNKORMÁNYZATA**

**KÉPVISELŐ-TESTÜLETÉNEK**

**2025. október 21-i RENDES ÜLÉSÉRE**

**3.) Napirendi pont**

|  |  |
| --- | --- |
| ELŐTERJESZTŐ: | Baksai Endre Tamás, polgármester  Bacsáné Dr. Kajdity Petra, jegyző  Váradiné Kiskovács Enikő pénzügyi oszt.vez. |
| AZ ELŐTERJESZTÉST KÉSZÍTETTE: | Váradiné Kiskovács Enikő pénzügyi oszt.vez |
| VÉLEMÉNYEZÉSRE MEGKAPTA:   * Pénzügyi, Városfejlesztési, Kulturális és Idegenforgalmi Bizottság * Jogi és Szociális Bizottság * Egyéb szervezet |  |
| MEGTÁRGYALTA: | Tárgyalják a 2025.10.21-i üléseiken |
| AZ ÜGYBEN KORÁBBAN HOZOTT HATÁROZAT/HATÁLYOS RENDELET: | - |
| SZÜKSÉGES DÖNTÉS:  HATÁROZAT/RENDELET | Rendelet |
| SZÜKSÉGES TÖBBSÉG: | Minősített többség |
| TERJEDELEM:  MELLÉKLET: | 3 oldal előterjesztés  rendelet tervezet |
| TÖRVÉNYESSÉGI VÉLEMÉNYEZÉSRE BEMUTATVA: |  |
| POLGÁRMESTER LÁTTA: |  |

**ELŐTERJESZTÉS: Harkány Város Önkormányzat Képviselő-testületének 2025. október 21. napján tartandó rendes ülésére**

**ELŐTERJESZTÉS CÍME:** **Harkány Város Önkormányzat 2025. évi költségvetésének II. módosítása**

**ELŐTERJESZTŐ: Baksai Endre Tamás, polgármester, Bacsáné Dr. Kajdity Petra jegyző, Váradiné Kiskovács Enikő pénzügyi osztályvezető**

**ELŐTERJESZTÉST KÉSZÍTETTE: Váradiné Kiskovács Enikő pénzügyi osztályvezető**

**Tisztelt Képviselő-testület!**

Az államháztartásról szóló 2011. évi CXCV. törvény (a továbbiakban: Áht.) 34. § (1)-(4) bekezdésében foglaltak, valamint az államháztartásról szóló törvény végrehajtásáról szóló 368/2011. (XII. 31.) Kormányrendelet (a továbbiakban: Ávr.) 42. §-a értelmében a helyi önkormányzat költségvetési rendeletében megjelenő bevételek és kiadások módosításáról, a kiadási előirányzatok közötti átcsoportosításról (a saját hatáskörben végrehajtott előirányzat módosítások kivételével) a képviselő-testület az első negyedév kivételével - negyedévenként, a döntése szerinti időpontokban, de legkésőbb az éves költségvetési beszámoló elkészítésének határidejéig, december 31-i hatállyal módosítja a költségvetési rendeletét.

Az II. módosítással Harkány Város Önkormányzatának **összevont bevételi és kiadási előirányzata** 1.701.998.941 forintról **1.891.013.859** **forintra** módosult.

* 1. **Bevételek módosulása**

**1.1.1. Működési célú támogatások államháztartáson belülről** előirányzata **37.305.569 forinttal nőtt**, mely összeg magába foglalja a TOP Humán pályázathoz kapcsolódóan megérkezett előleget, 17.638.977 Ft, ami a Hivatalnál jelentkezik bevételi oldalon. Önkormányzat szinten ez 19.666.592 forint növekedést jelent, ami magába foglalja a májusi normatív felmérésből származó változásokat, ez összességében 2.492.539 Forint növekedést hozott. Helyi Önkormányzatok kiegészítő támogatása soron jelenik meg a REKI pályázaton nyert 13.335.783 Ft, és a polgármesteri illetmény emeléséhez kapcsolódó támogatás kiegészítés összege is 2.675.070.forinttal. A Nyári diákmunka programban foglalkoztatottakra is megérkezett a támogatás 1.163.200 forinttal.

**1.1.2. Felhalmozási célú támogatások ÁH-n belülről** soron **142.570.440** **Forint** emelést hajtottunk végre. Ez az emelés a Piaccsarnok felújításához kapcsolódó pályázatnál lehívott előleg összegét jelenti.

**1.1.3. Közhatalmi bevételek** rovaton **874.458 forint** emelést irányoztunk elő. Teljesítési adatok alapján került megemelésre az előirányzat. (termőföld bérbeadásából származó bevétel után fizetett szja, egyéb közhatalmi bevétel)

**1.1.4. Működési bevételek** sor összességében **7.941.451** **forinttal emelkedett** az előirányzat. A következő rovatokat érinti a változás: készletértékesítésből származó bevétel, a szolgáltatások ellenértéke, egyéb működési bevételek, (végrehajtásból származó bevételek, tavalyi évet érintő közüzemi számlák visszatérítéséből származó bevételek, illetve perköltségből származó bevétel) illetve a kiszámlázott általános forgalmi adó sorokat.

**1.1.5. Működési célú átvett pénzeszközök** soron **233.000 Forint** emelést hajtottunk végre, ami a Művelődési háznál, a Szebb Jövő Alapítvány adójának 1%- os felajánlását takarja.

**1.1.6. Felhalmozási célú átvett pénzeszközök** soron **90.000 forint** növekedést irányoztunk elő. Ez az összeg a Ságvári telepen élők szennyvíz közműfejlesztési hozzájárulásként megfizetett díjait tartalmazza.

**1.2 Kiadások módosulása**

**1.2.1.Személyi juttatások** soron összesen **25.422.405 forinttal** növeltük az előirányzatot. Hivatali szinten a kötelező köztisztviselői béremeléshez kapcsolódóan történt emelés, illetve a pályázatokhoz kapcsolódó bérköltségek miatt. Művelődési háznál is a kulturális bértámogatás miatt történt emelés, az önkormányzatnál pedig a polgármesteri illetményemelésre kapott támogatással szemben került a kiadási oldal beállítva, illetve itt is van pályázathoz kapcsolódó bérkiadás.

**1.2.2. Munkaadókat terhelő járulékok és szociális hozzájárulás** soron **7.010.414 forintos** emelést hajtottunk végre.

**1.2.3.Dologi kiadások** soron **18.538.368** forint csökkenést irányoztunk elő az eddigi teljesítési adatokhoz igazodva, illetve a májusi normatív felmérés eredménye miatt, ugyanis közvilágítási feladat ellátására 15.840.000 Ft- al kevesebb támogatást kaptunk.

**1.2.4. Egyéb működési célú kiadások** soron **5.107.028 forint** növekedést hajtottunk végre. Az emelésre azért volt szükség mert ezen a rovaton került megfizetésre a HIPA adóbevétel alapján megállapított szolidaritási hozzájárulás mértéke, melyet az állami finanszírozás keretében vonták el az önkormányzatoktól.

**1.2.5. Beruházások** soron **19.979.515 forinttal nőtt** az előirányzat. Ez az emelés a pályázati előlegekből adódó kiadások miatt vált szükségessé.

**1.2.6 Felújítások** rovaton **150.033.924 forinttal növeltük** az előirányzatot. Legnagyobb része a piaccsarnok felújításához kapott előleghez kapcsolódik.

**2. Összegzés**Jelen módosítás azon plusz bevételekhez és kiadásokhoz kapcsolódik, melyek változtak az előzőleg módosított előirányzathoz képest.

**3. Előzetes hatásvizsgálat**

A jogalkotásról szóló 2010. évi CXXX. törvény (a továbbiakban: Jat.) 17. §. (1) bekezdése alapján a jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható következményeit. Az előzetes hatásvizsgálat eredményéről a képviselő-testületet tájékoztatni kell.

A Jat. 17. § (2) bekezdése határozza meg, hogy a jogszabály előkészítőjének a hatásvizsgálat során milyen szempontokat kell vizsgálni, melyre tekintettel a rendelet várható következményeiről – az előzetes hatásvizsgálat tükrében – az alábbi tájékoztatást adom:

1. A rendelet valamennyi jelentősnek ítélt hatása, különösen:

a) A rendelet társadalmi, gazdasági és költségvetési hatása:

A rendeletnek társadalmi, gazdasági hatása nem ismert. A költségvetési hatás a mérlegfőösszeg növekedése, mely a bevételi oldalon az állami támogatások és működési bevételek növekedés, kiadási oldalon a feladattal terhelt bevételek megjelenítése.

b) a rendelet környezeti és egészségügyi következményei: Nem határozhatók meg.

c) a rendeletnek adminisztratív terheket befolyásoló hatása: Nincs.

2. A jogszabály megalkotásának szükségessége, a jogalkotás várható következménye:

A rendelet az 1. a) pontban foglaltakon felül a jogalkotásról szóló törvényben előírt kötelezettségnek tesz eleget, ennek hiányában mulasztásos jogszabálysértést követne el az önkormányzat.

3. A jogszabály alkalmazásához szükséges személyi, szervezeti, tárgyi és pénzügyi feltételek:

Rendelkezésre állnak.

**Rendeletalkotási javaslat:**

Harkány Város Önkormányzatának Képviselő testülete a 2025. évi költségvetésének II. módosítását, az írásbeli előterjesztés, valamint a Pénzügyi Városfejlesztési, Kulturális és Idegenforgalmi Bizottság és a Jogi és Szociális Bizottság véleményezése alapján elfogadja és megalkotja Harkány Város Önkormányzatának 2025. évi II. költségvetés módosításáról szóló rendeletét.

Harkány, 2025. október 15.

Váradiné Kiskovács Enikő sk.

pénzügyi osztályvezető