**Harkány Város Önkormányzata Képviselő-testületének .../.... (...) önkormányzati rendelete**

**az Önkormányzat és költségvetési szervek által alkalmazott egyes szolgáltatások díjairól szóló 2/2025. (II. 14.) önkormányzati rendelet módosításáról**

[1] A gyermekek védelméről és a gyámügyi igazgatásról szóló 1997. évi XXXI. tv. 147. és 151. §-ában, a Magyarország helyi önkormányzatairól szóló 2011. évi CLXXXIX. törvény 13. § (1) 8. pontjában meghatározott feladatkörében eljárva;

[2] annak érdekében, hogy Harkány Város Önkormányzata a gyermekek védelméről és a gyámügyi igazgatásról szóló 1997. évi XXXI. törvényben meghatározott módon, természetbeni ellátásként biztosítsa a gyermekétkeztetést, bölcsődei és mini bölcsődei ellátás keretében a három éven aluli gyermekek napközbeni ellátását;

[3] mint a Harkányi Körzeti Óvodai Társulás társulási megállapodásának 17.5. pontja alapján a bölcsődei, mini bölcsődei ellátásban részesülő gyermekek gyermekétkeztetési, valamint a bölcsődei és mini bölcsődei ellátás térítési díjai megalkotására vonatkozó felhatalmazás jogosultja;

[4] Harkány Város Önkormányzatának Képviselő-testülete a következőket rendeli el:

**1. §**

A térítések, valamint az Önkormányzat és költségvetési szervek által alkalmazott egyes szolgáltatások díjairól szóló 2/2025. (II. 14.) önkormányzati rendelet 2. §-a helyébe a következő rendelkezés lép:

**„2. §**

A rendelet 2. melléklete tartalmazza a Harkányi Óvoda, Bölcsőde, Mini Bölcsőde és Konyha által nyújtott gyermekétkeztetés, intézményi alkalmazottak étkezésének és a külsős étkezők intézményi térítési díját, valamint a bölcsődei, mini bölcsődei gondozás intézményi térítési díját.”

**2. §**

A térítések, valamint az Önkormányzat és költségvetési szervek által alkalmazott egyes szolgáltatások díjairól szóló 2/2025. (II. 14.) önkormányzati rendelet 2. melléklete az 1. melléklet szerint módosul.

**3. §**

Ez a rendelet a kihirdetését követő napon lép hatályba.

*1. melléklet az .../... . (... . ... .) önkormányzati rendelethez*

1. A térítések, valamint az Önkormányzat és költségvetési szervek által alkalmazott egyes szolgáltatások díjairól szóló 2/2025. (II. 14.) önkormányzati rendelet 2. melléklet címe helyébe a következő rendelkezés lép:

**„A Harkányi Óvoda, Bölcsőde, Mini Bölcsőde és Konyha által nyújtott gyermekétkeztetés, intézményi alkalmazottak étkezésének és a külsős étkezők intézményi térítési díja, valamint a bölcsődei és mini bölcsődei gondozási intézményi térítési díj”**

2. A térítések, valamint az Önkormányzat és költségvetési szervek által alkalmazott egyes szolgáltatások díjairól szóló 2/2025. (II. 14.) önkormányzati rendelet 2. melléklet 1. pontja helyébe a következő pont lép:

„1. Harkányi Óvoda, Bölcsőde, Mini Bölcsőde és Konyha által nyújtott étkeztetési díjak

|  |  |  |  |
| --- | --- | --- | --- |
| **1. Térítési díjak óvodai, iskolai intézményi étkeztetésnél** | | | |
| 1.1. Óvoda | | | |
| Megnevezés | Élelmezési norma | **2023.03.18-tól** | |
| Alap | **Térítés** |
| Tízórai | 106 | 126 | **160** |
| Ebéd | 272 | 299 | **380** |
| Uzsonna | 102 | 122 | **155** |
| Összesen | 480 | 547 | **695** |
| 1.2 Iskola 1-4 évfolyam | | | |
| Megnevezés | Élelmezési norma | **2023.03.18-tól** | |
| Alap | **Térítés** |
| Tízórai | 122 | 146 | **185** |
| Ebéd | 311 | 343 | **435** |
| Uzsonna | 118 | 142 | **180** |
| Összesen | 551 | 631 | **800** |
| 1.3. Iskola 5-8 évfolyam | | | |
| Megnevezés | Élelmezési norma | **2023.03.18-tól** | |
| Alap | **Térítés** |
| Tízórai | 126 | 150 | **190** |
| Ebéd | 331 | 366 | **465** |
| Uzsonna | 118 | 142 | **180** |
| Összesen | 575 | 658 | **835** |
| **2. Bölcsődei és mini bölcsődei napi négyszeri étkezés térítési díja Ft/nap** | | | |
| Megnevezés | Élelmezési norma | **2023.03.18-tól** | |
| Alap | **Térítés (Ft/nap)** |
| Étkezés | 472 | 472 | **600** |
| **3. Térítési díjak intézményi alkalmazottak, illetve önkormányzati dolgozók és a HVG Kft. alkalmazottai részére** iskola, óvoda konyha | | | |
| Megnevezés | Élelmezési norma | **2023.03.18-tól** | |
| Alap | **Térítés** |
| Ebéd | 390 | 669 | **850** |
| **4. Térítési díjak külső étkezők számára** iskola, óvoda konyha | | | |
| Megnevezés | Élelmezési norma | **2025.01.01-től** | |
| Alap | **Térítés** |
| Ebéd | 390 | 1575 | **2000** |
| **A Térítés** **az általános forgalmi adóval növelt összeg**, **Ft/fő/adag** | | | |

”

3. A térítések, valamint az Önkormányzat és költségvetési szervek által alkalmazott egyes szolgáltatások díjairól szóló 2/2025. (II. 14.) önkormányzati rendelet 2. melléklet 2. pont helyébe a következő pont lép:

„2. A bölcsődében és mini bölcsődében a gyermek gondozásért fizetendő intézményi térítési díj: 0 Ft / nap.”

Végső előterjesztői indokolás

A Harkányi Körzeti Óvodai Társulás fenntartásában működő harkányi óvodában 2025. szeptember 1. napjától új ellátási forma került bevezetésre: a mini bölcsődei ellátás mellett immár bölcsődei csoport is működik az intézményben, mely érinti Harkány Város Önkormányzata Képviselő-testületének a térítések, valamint az Önkormányzat és költségvetési szervek által alkalmazott egyes szolgáltatások díjairól szóló 2/2025. (II. 14.) önkormányzati rendeletet is, hiszen ezen új ellátási forma tekintetében is szükséges mind az étkeztetés intézményi térítési díj, mind a gondozási díj megállapítása, amely nem tér el a mini bölcsődei ellátás tekintetében alkalmazott térítési díjak összegétől.

Az új ellátási forma bevezetése okán a jelen rendelettel az intézmény által nyújtott ellátások (étkeztetés, gondozás) díjainak meghatározását tartalmazó 2. melléklet pontosítására került sor: a melléklet címében az intézmény elnevezésében bekövetkezett változást kellett átvezetni. Az intézményi térítési díj meghatározását tartalmazó releváns sorban az egyértelműség érdekében a kétféle, mini bölcsődei és bölcsődei ellátás került nevesítésre, ahogyan a gondozási díj tekinetetében is mindkét ellátási forma rögzítésre került.

Az intézmény által alkalmazottak részére biztosított étkeztetés díjainak meghatározását tartalmazó sor tekintetében az intézményi alkalmazottak, önkormányzati dolgozók mellett nevesítsére kerültek a HVG Kft. alkalmazottai is.