Tárgy: Döntés az önkormányzatok rendkívüli támogatására kiírt pályázathoz való igény benyújtásáról

Melléklet: -



**E L Ő T E R J E S Z T É S**

**HARKÁNY VÁROS ÖNKORMÁNYZATA**

**KÉPVISELŐ-TESTÜLETÉNEK**

**2025. október 21-i RENDES ÜLÉSÉRE**

**6.) Napirendi pont**

|  |  |
| --- | --- |
| ELŐTERJESZTŐ: | Bacsáné dr. Kajdity Petra  jegyző |
| AZ ELŐTERJESZTÉST KÉSZÍTETTE: | Bacsáné dr. Kajdity Petra  jegyző  Váradiné Kiskovács Enikő osztályvezető |
| VÉLEMÉNYEZÉSRE MEGKAPTA:   * Pénzügyi, Városfejlesztési, Kulturális és Idegenforgalmi Bizottság * Jogi és Szociális Bizottság * Egyéb szervezet |  |
| MEGTÁRGYALTA: | Tárgyalja a 2025.10.21-i ülésén |
| AZ ÜGYBEN KORÁBBAN HOZOTT HATÁROZAT/HATÁLYOS RENDELET: | - |
| SZÜKSÉGES DÖNTÉS:  HATÁROZAT/RENDELET | Határozat |
| SZÜKSÉGES TÖBBSÉG: | Egyszerű többség |
| TERJEDELEM:  MELLÉKLET: | 2 oldal előterjesztés |
| TÖRVÉNYESSÉGI VÉLEMÉNYEZÉSRE BEMUTATVA: |  |
| POLGÁRMESTER LÁTTA: |  |

**ELŐTERJESZTÉS: Harkány Város Önkormányzat 2025. október 21. napján tartandó rendes képviselő-testületi ülésére**

**ELŐTERJESZTÉS CÍME: Döntés az önkormányzatok rendkívüli támogatására kiírt pályázathoz való igény benyújtásáról**

**ELŐTERJESZTŐ: Bacsáné dr. Kajdity Petra, jegyző**

**ELŐTERJESZTÉST KÉSZÍTETTE: Bacsáné dr. Kajdity Petra jegyző, Váradiné Kiskovács Enikő osztályvezető**

**Tisztelt Képviselő-testület!**

A helyi önkormányzatokért felelős miniszter és az államháztartásért felelős miniszter pályázatot hirdet a Magyarország 2025. évi központi költségvetéséről szóló 2024. évi XC. törvény (a továbbiakban: költségvetési törvény) 3. melléklet 2.1.5. Önkormányzatok rendkívüli támogatása jogcím tekintetében. A pályázat célja a települési önkormányzatok működőképességének megőrzésére vagy egyéb, a feladataik ellátását veszélyeztető helyzet elhárítására szolgál. A támogatás vissza nem térítendő és visszatérítendő költségvetési támogatás formájában pályázható, illetve nyújtható és felhasználása meghatározott célhoz vagy feladathoz köthető. A pályázat benyújtásának határideje 2025. október 31. Egy önkormányzat legfeljebb 3 alkalommal nyújthat be pályázatot.

Tájékoztatásul: Önkormányzatunk legutóbbi pályázata – ha nem is a tartozás teljes összegére – de pozitív elbírálásban részesült, a vonatkozó számla kiegyenlítése megtörtént. Jelen pályázat benyújtása lenne a 2025. évben a második pályázat, tehát teljesül a fenti feltétel.

A települési önkormányzatok az alábbi jogcímeken jogosultak támogatási igényt benyújtani:

* Közüzemi díjtartozásokra
* Élelmiszer beszállítók felé fennálló tartozásokra
* Bérjellegű kifizetésekhez kapcsolódó tartozásokra
* Beszámoló alapján az önkormányzat által kimutatott/ Magyar Államkincstár által megállapított fizetési kötelezettségre
* Jogerős, végrehajtó bírósági ítélet alapján az önkormányzatot terhelő fizetési kötelezettségre
* Helyi iparűzési adó visszafizetésre
* Egészségügyi feladatellátáshoz kapcsolódó tartozásokra
* Egyéb tartozásokra

A határozati javaslat elfogadása esetén a pályázat benyújtása időpontjában fennálló kötelezettség kerülnek figyelembe vételre a fentiek alapján.

A pályázat szabályszerűségi, formai és tartalmi felülvizsgálatát a Magyar Államkincstár végzi

A támogatási kérelmekről a miniszterek döntenek szükség szerint, de legkésőbb 2025. december 11-éig.

A támogatást a települési önkormányzat – a támogatási szerződés kötése esetét és a visszatérítendő támogatást kivéve – a folyósítást követő harmadik hónap utolsó napjáig használhatja fel, és a visszatérítendő támogatást legkésőbb tárgyévet követő év december 31-éig kell visszafizetni. A fenti határidőt követően felhasznált támogatás összege jogosulatlanul igénybe vett támogatásnak minősül.

Támogatási szerződés kötése esetén a rendkívüli támogatást a támogatási szerződésben meghatározottak szerint kell felhasználni és azzal elszámolni.

A támogatási igény benyújtásának feltétele a Képviselő-testület határozata arra vonatkozóan, hogy a Képviselő- testület a pályázat benyújtásáról dönt.

Kérem a Tisztelt Képviselő- Testületet, hogy az előterjesztést és a határozati javaslatot elfogadni szíveskedjen!

**Határozati javaslat:**

*Döntés az Önkormányzatok rendkívüli támogatására kiírt pályázathoz való igény benyújtásáról*

Harkány Város Önkormányzatának Képviselő- testülete az „Előterjesztés az Önkormányzatok rendkívüli támogatására kiírt pályázathoz való igény benyújtásáról” szóló előterjesztést megismerte, megtárgyalta és az alábbiak szerint határozott:

1. Harkány Város Önkormányzatának Képviselő Testülete a Magyarország 2025. évi központi költségvetéséről szóló 2024. évi XC. törvény (a továbbiakban: költségvetési törvény) 3. melléklet 2.1.5. Önkormányzatok rendkívüli támogatása jogcím alapján igényelhető vissza nem térítendő támogatási igény benyújtását jóváhagyja.
2. A Képviselő- Testület felkéri Baksai Endre Tamás polgármestert, hogy a fent nevezett támogatási igény benyújtásáról intézkedjen.

Felelős: Baksai Endre Tamás

Határidő: értelem szerint

Harkány, 2025. október 15.

Bacsáné dr. Kajdity Petra s.k.  
 jegyző